CELEX: 32009D0002(01)
Language: fi
Date: 2009-01-27 00:00:00
Title: 2009/154/EY: Euroopan keskuspankin päätös, tehty 27 päivänä tammikuuta 2009 , hankintoja koskevista säännöistä tehdyn päätöksen EKP/2007/5 muuttamisesta (EKP/2009/2)

24.2.2009   
            
            
               FI
            
            
               Euroopan unionin virallinen lehti
            
            
               L 51/10
            
         
      EUROOPAN KESKUSPANKIN PÄÄTÖS,
   tehty 27 päivänä tammikuuta 2009,
   hankintoja koskevista säännöistä tehdyn päätöksen EKP/2007/5 muuttamisesta
   (EKP/2009/2)
   (2009/154/EY)
   EUROOPAN KESKUSPANKIN JOHTOKUNTA, joka
   ottaa huomioon Euroopan keskuspankkijärjestelmän ja Euroopan keskuspankin perussäännön 11.6 artiklan,
   ottaa huomioon Euroopan keskuspankin työjärjestyksen hyväksymisestä 19 päivänä helmikuuta 2004 tehdyn päätöksen EKP/2004/2 (1) ja erityisesti sen 19 artiklan,
   sekä katsoo seuraavaa:
   
               (1)
            
            
               Julkisia hankintoja koskevien sopimusten tekomenettelyihin sovellettavia kynnysarvoja, joista säädetään julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annetussa Euroopan parlamentin ja neuvoston direktiivissä 2004/18/EY (2), muutettiin Euroopan parlamentin ja neuvoston direktiivien 2004/17/EY ja 2004/18/EY muuttamisesta hankintoja koskevien sopimusten tekomenettelyihin sovellettavien kynnysarvojen osalta 4 päivänä joulukuuta 2007 annetulla komission asetuksella (EY) N:o 1422/2007 (3). Vaikka direktiiviä 2004/18/EY ei sovelleta Euroopan keskuspankkiin (EKP), se aikoo julkisia hankintoja koskevissa sopimusten tekomenettelyissään noudattaa näitä samoja kynnysarvoja.
            
         
               (2)
            
            
               Jotta avoimuutta ja kilpailua lisättäisiin entisestään varsinkin hankintoja koskevista säännöistä 3 päivänä heinäkuuta 2007 tehdyssä päätöksessä EKP/2007/5 (4) tarkoitetuissa kynnysarvon alittavissa hankinnoissa, EKP aikoo laatia luetteloita sopivista tavarantoimittajista, joilta voidaan pyytää tarjous kynnysarvon alittavissa hankinnoissa tai joita voidaan pyytää osallistumaan julkisia hankintoja koskeviin sopimusten tekomenettelyihin. Luettelot laaditaan sen jälkeen kun kiinnostuksen ilmaisemispyynnöt on julkaistu Euroopan unionin virallisessa lehdessä.
            
         
               (3)
            
            
               Sääntöjenvastaisten tekojen estämiseksi, petosten ja lahjonnan torjumiseksi sekä hankinta-asioiden terveen ja tehokkaan hoitamisen edistämiseksi sellaiset ehdokkaat ja tarjoajat, jotka ovat syyllistyneet kyseisiin tekoihin tai joita koskee eturistiriita, tulisi sulkea EKP:n tulevien sopimuksentekomenettelyjen ulkopuolelle. Päätöksessä EKP/2007/5 on tarpeen määritellä tällaista sopimuksentekomenettelyistä sulkemista koskevat tarkemmat säännöt.
            
         
               (4)
            
            
               Selkeyden vuoksi on lisäksi syytä tarkentaa eräitä päätöksessä EKP/2007/5 vahvistettuja sääntöjä,
            
         ON PÄÄTTÄNYT SEURAAVAA:
   1 artikla
   Muutokset
   Päätöstä EKP/2007/5 muutetaan seuraavasti:
   
               1.
            
            
               Lisätään 1 artiklaan seuraava määritelmä:
               
                           ”p)
                        
                        
                           ’kiinnostuksen ilmaisemispyyntö’ on menettely, jota noudattaen laaditaan luettelo sopivista tavarantoimittajista, joita voidaan pyytää osallistumaan sopimuksentekomenettelyihin.”
                        
                     
         
               2.
            
            
               Muutetaan 2 artiklaa seuraavasti:
               
                           a)
                        
                        
                           Korvataan 3 kohdan b alakohta seuraavasti:
                           
                                       ”b)
                                    
                                    
                                       sopimuksentekomenettelyjä, joihin EKP osallistuu ja jotka järjestää jokin seuraavista organisaatioista: i) yhteisön toimielimet tai elimet; ii) kansainväliset järjestöt; tai iii) valtion laitokset, sillä edellytyksellä, että näitä sopimuksentekomenettelyjä koskevat säännöt vastaavat yhteisön hankintalainsäädännön yleisiä periaatteita;”
                                    
                                 
                     
                           b)
                        
                        
                           Korvataan 3 kohdan c alakohta seuraavasti:
                           
                                       ”c)
                                    
                                    
                                       EKP:n julkisten tehtäviensä täyttämiseksi muiden yhteisön toimielinten ja elinten, kansainvälisten järjestöjen tai valtion laitosten kanssa tekemiä sopimuksia;”
                                    
                                 
                     
         
               3.
            
            
               Korvataan 4 artiklan 3 kohta seuraavasti:
               ”3.   Sovelletaan seuraavia kynnysarvoja:
               
                           a)
                        
                        
                           206 000 euroa tavara- ja palveluhankintoja koskevien sopimusten osalta;
                        
                     
                           b)
                        
                        
                           5 150 000 euroa rakennusurakoita koskevien sopimusten osalta.”
                        
                     
         
               4.
            
            
               Muutetaan 13 artiklaa seuraavasti:
               
                           a)
                        
                        
                           Korvataan 2 kohta seuraavasti:
                           ”2.   EKP voi käyttää neuvottelumenettelyä myös silloin, kun avoimella menettelyllä, rajoitetulla menettelyllä tai kilpailullisella neuvottelumenettelyllä ei ole saatu hyväksyttävissä olevia tarjouksia. EKP voi jättää uuden hankintailmoituksen julkaisematta, jos se sisällyttää neuvottelumenettelyyn ainoastaan kaikki ne tarjoajat, jotka osallistuivat aikaisempaan menettelyyn, täyttivät valintaperusteet ja jättivät muotovaatimusten mukaiset tarjoukset. Jos tarjouksia ei ole saatu lainkaan tai jos yksikään saaduista tarjouksista ei täytä tarjouksille asetettuja muotovaatimuksia, EKP voi aloittaa myös 29 artiklan mukaisen neuvottelumenettelyn, jonka yhteydessä ei julkaista ilmoitusta. Sopimuksen alkuperäisiä ehtoja ei saa missään näistä tapauksista olennaisesti muuttaa.”
                        
                     
                           b)
                        
                        
                           Korvataan 5 kohta seuraavasti:
                           ”5.   EKP voi tarjousten arvioimisen jälkeen neuvotella tarjoajien kanssa niiden tarjousten mukauttamiseksi EKP:n vaatimuksiin. EKP voi aloittaa neuvottelut joko
                           
                                       a)
                                    
                                    
                                       parhaaksi arvioidun tarjoajan kanssa. Jos neuvottelut parhaaksi arvioidun tarjoajan kanssa kariutuvat, EKP voi aloittaa neuvottelut seuraavaksi parhaaksi arvioidun tarjoajan kanssa; tai
                                    
                                 
                                       b)
                                    
                                    
                                       samaan aikaan useiden sellaisten tarjoajien kanssa, jotka parhaiten täyttävät sopimuksen tekemistä koskevat perusteet. Neuvotteluihin hyväksyttävien tarjoajien lukumäärää voidaan supistaa seuraavissa vaiheissa soveltamalla hankintailmoituksessa tai tarjouspyynnössä asetettuja sopimuksen tekemistä koskevia perusteita.
                                    
                                 EKP ilmoittaa ennen neuvottelujen aloittamista kaikille neuvotteluihin valintakelpoisille tarjoajille, miten neuvottelut käydään.”
                        
                     
         
               5.
            
            
               Lisätään 15 artiklan 4 kohdan loppuun seuraava virke:
               ”Tässä yhteydessä sovelletaan 30 artiklan 1 ja 2 kohtaa.”
            
         
               6.
            
            
               Lisätään seuraava 16 a artikla:
               ”16 a artikla
               Kiinnostuksen ilmaisemispyyntö
               1.   EKP voi käyttää kiinnostuksen ilmaisemispyyntöä, jos se aikoo tehdä useita sopimuksia, joiden sisältö on sama tai samankaltainen. Menettelyssä noudatetaan rajoitettua menettelyä koskevia sääntöjä, jollei tässä artiklassa toisin määrätä.
               2.   EKP julkaisee sopivien tavarantoimittajien luettelon laatimiseksi Euroopan unionin virallisessa lehdessä hankintailmoituksen, jossa yksilöidään vähintään tehtävien sopimusten sisältö, valintakelpoisuus- ja valintaperusteet sekä hakemusten vastaanottamiselle varattu määräaika silloin, kun sopivien tavarantoimittajien luetteloa (jäljempänä ’luettelo’) käytetään ensi kertaa.
               3.   Luettelo on voimassa enintään neljä vuotta siitä päivästä, jolloin hankintailmoitus on lähetetty Euroopan yhteisöjen virallisten julkaisujen toimistoon. Tavarantoimittaja voi toimittaa luetteloon sisällyttämistä koskevan hakemuksen milloin tahansa luettelon voimassaoloaikana, sen kolmea viimeistä kuukautta lukuun ottamatta. Hakemukseen on liitettävä hankintailmoituksessa yksilöidyt asiakirjat. Jotta tavarantoimittaja otetaan huomioon luetteloa ensi kertaa käytettäessä, sen on toimitettava hakemuksensa hankintailmoituksessa yksilöidyssä määräajassa.
               4.   Hakemusten vastaanottamisen jälkeen EKP tarkistaa ehdokkaiden valintakelpoisuuden ja arvioi hakemuksia hankintailmoituksessa asetettujen valintaperusteiden nojalla. EKP sisällyttää luetteloon kaikki ne ehdokkaat, jotka täyttävät valintakelpoisuutta ja valintaperusteita koskevat vaatimukset. EKP ilmoittaa ehdokkaille mahdollisimman pian niiden hyväksymisestä luetteloon tai niiden hylkäämisestä.
               5.   Luetteloon hyväksyttyjen tavarantoimittajien on ilmoitettava EKP:lle viipymättä kaikista olennaisista muutoksista, jotka vaikuttavat niiden valintakelpoisuuteen tai kykyyn täyttää sopimus. Luetteloon hyväksytyt tavarantoimittajat voivat lisäksi toimittaa EKP:lle ajan tasalle saatettuja tai täydentäviä asiakirjoja, mikäli ne katsovat sen tarpeelliseksi.
               6.   Jos EKP aikoo tehdä sopimuksen, jonka ennakoitu arvo alittaa 4 artiklan 3 kohdassa vahvistetut kynnysarvot, se pyytää tarjouksia 29 artiklassa vahvistetun menettelyn mukaisesti vähintään kolmelta tai viideltä luetteloon hyväksytyltä tavarantoimittajalta, mikäli toimittajia on näin monta. EKP pyytää tarjouksia niiltä tavarantoimittajilta, jotka parhaiten täyttävät tehtävälle sopimukselle hankintailmoituksessa asetetut valintaperusteet.
               7.   Jos EKP aikoo tehdä sopimuksen, jonka ennakoitu arvo ylittää 4 artiklan 3 kohdassa vahvistetut kynnysarvot, se julkaisee Euroopan unionin virallisessa lehdessä lyhennetyn hankintailmoituksen, jossa kuvataan kyseisen erillisen sopimuksen ulottuvuus. Sellaiset kiinnostuneet tavarantoimittajat, joita ei ole vielä sisällytetty luetteloon, voivat jättää luetteloon sisällyttämistä koskevan hakemuksen noudattaen lyhennetyssä hankintailmoituksessa yksilöityä määräaikaa, joka on vähintään 15 päivää lyhennetyn hankintailmoituksen lähettämispäivästä. Saatujen hakemusten arvioinnin jälkeen EKP pyytää vähintään viittä luetteloon sisällytettyä sopivaa tavarantoimittajaa tekemään tarjouksen, edellyttäen, että riittävä määrä tavarantoimittajia on käytettävissä. EKP valitsee ne tavarantoimittajat, jotka parhaiten täyttävät tehtävälle sopimukselle hankintailmoituksessa asetetut valintaperusteet. Tässä yhteydessä sovelletaan 12 artiklan 4 ja 5 kohtaa.
               8.   EKP voi edellä 6 ja 7 kohdassa kuvatuissa tapauksissa pyytää luetteloon sisällytettyjä tavarantoimittajia toimittamaan ajan tasalle saatetut tiedot ja asiakirjat, joilla on merkitystä valintakelpoisuuden ja valintaperusteiden täyttymistä arvioitaessa.”
            
         
               7.
            
            
               Korvataan 21 artiklan 2 kohta seuraavasti:
               ”2.   Jos ehdokkaat tai tarjoajat katsovat, että EKP:n hankintailmoituksessa, tarjouspyynnössä tai muissa asiakirjoissa vahvistamat vaatimukset ovat epätäydellisiä, epäjohdonmukaisia tai lainvastaisia taikka että EKP tai toinen ehdokas/tarjoaja on rikkonut sovellettavia hankintasääntöjä, niiden on ilmoitettava epäilyksistään viipymättä EKP:lle kirjallisesti. Määräaika alkaa kulua siitä hetkestä, jolloin ne havaitsevat tai olisivat kohtuudella voineet havaita sääntöjenvastaisuuden. EKP voi tämän jälkeen joko korjata tai täydentää vaatimuksia taikka korjata sääntöjenvastaisuuden pyydetyllä tavalla tai hylätä pyynnön ja perustella hylkäävän päätöksensä. Vastaväitteitä, joita ei ole ilmoitettu EKP:lle viipymättä, ei voida esittää myöhemmässä vaiheessa.”
            
         
               8.
            
            
               Muutetaan 24 artiklaa seuraavasti:
               
                           a)
                        
                        
                           Korvataan 3–5 kohta seuraavasti:
                           ”3.   Ehdokkaat ja tarjoajat toimittavat ainoastaan yhden hakemuksen tai tarjouksen. EKP voi sulkea tarjousmenettelystä ehdokkaat/tarjoajat, jotka toimittavat eri hakemuksen tai tarjouksen ja jotka
                           
                                       a)
                                    
                                    
                                       ovat jäseniä samassa toisiinsa sidoksissa olevien yritysten ryhmässä kuin toinen ehdokas/tarjoaja;
                                    
                                 
                                       b)
                                    
                                    
                                       ovat jäseniä tilapäisessä ryhmittymässä yhdessä muiden ehdokkaiden/tarjoajien kanssa;
                                       tai
                                    
                                 
                                       c)
                                    
                                    
                                       tarjoavat olennaisen sopimuksen osan toisen ehdokkaan/tarjoajan tehtäväksi alihankkijana,
                                    
                                 mikäli on olemassa merkkejä siitä, että ne ovat saaneet tietoja toisen ehdokkaan/tarjoajan valmistelemasta hakemuksesta tai tarjouksesta tai jos eri hakemusten/tarjousten toimittaminen vääristää muutoin ehdokkaiden/tarjoajien välistä vapaata kilpailua.
                           4.   EKP sulkee sopimuksentekomenettelystä ehdokkaat tai tarjoajat, jotka on tuomittu lainvoimaisella tuomiolla petoksesta, lahjonnasta, rahanpesusta, osallistumisesta jonkin rikollisjärjestön toimintaan tai mihin tahansa muuhun lainvastaiseen toimintaan, josta aiheutuu haittaa yhteisöjen, EKP:n tai kansallisten keskuspankkien taloudellisille intresseille.
                           5.   EKP voi sulkea sopimuksentekomenettelystä milloin hyvänsä ehdokkaan tai tarjoajan,
                           
                                       a)
                                    
                                    
                                       joka on konkurssissa tai purkumenettelyn kohteena tai jonka asioita hallinnoi tuomioistuin tai joka on sopinut järjestelystä velkojien kanssa tai keskeyttänyt liiketoimintansa tai joka on näihin seikkoihin liittyvän menettelyn tai muun vastaavan kansalliseen lainsäädäntöön ja kansallisiin määräyksiin perustuvan menettelyn alainen;
                                    
                                 
                                       b)
                                    
                                    
                                       joka on saanut ammattinsa harjoittamiseen liittyvästä lainvastaisesta teosta tuomion, joka on tullut lainvoimaiseksi;
                                    
                                 
                                       c)
                                    
                                    
                                       joka on ammattitoiminnassaan syyllistynyt vakavaan virheeseen;
                                    
                                 
                                       d)
                                    
                                    
                                       joka on laiminlyönyt velvollisuutensa suorittaa sijoittautumismaansa tai hankintaviranomaisen maan taikka sopimuksen täytäntöönpanomaan lainsäädännön mukaisia sosiaaliturvamaksuja tai veroja;
                                    
                                 
                                       e)
                                    
                                    
                                       joka on tuomioistuimessa tai välimiesmenettelyssä annetun ratkaisun mukaan syyllistynyt vakavaan sopimusrikkomukseen sen vuoksi, että se ei ole noudattanut jonkin toisen sopimuksentekomenettelyn mukaisia sopimusvelvoitteitaan;
                                    
                                 
                                       f)
                                    
                                    
                                       jota tai jonka johtoa, henkilöstöä tai yksittäisiä työntekijöitä koskee intressikonflikti;
                                    
                                 
                                       g)
                                    
                                    
                                       joka on syyllistynyt vakavaan vääristelyyn antaessaan EKP:n vaatimia tietoja;
                                    
                                 
                                       h)
                                    
                                    
                                       joka ottaa yhteyttä muihin ehdokkaisiin tai tarjoajiin kilpailun rajoittamiseksi.”
                                    
                                 
                     
                           b)
                        
                        
                           Lisätään 6 ja 7 kohta seuraavasti:
                           ”6.   Ehdokkaiden tai tarjoajien on varmennettava, että niitä ei koske mikään 4 tai 5 kohdassa mainituista tilanteista, ja/tai esitettävä hankintailmoituksessa tai tarjouspyynnössä tarkemmin yksilöity näyttö. Jos tällaisia seikkoja tulee esiin menettelyn aikana, asianomaisen ehdokkaan/tarjoajan on ilmoitettava asiasta viipymättä EKP:lle.
                           7.   EKP voi sulkea tulevista sopimuksentekomenettelyistä kohtuulliseksi ajaksi tavarantoimittajan, joka on jossakin 4 ja 5 kohdassa kuvatussa tilanteessa. Kun EKP päättää sopimuksentekomenettelyistä sulkemisesta ja määrittää sen keston, se soveltaa suhteellisuusperiaatetta ja ottaa huomioon erityisesti sääntöjen rikkomisen vakavuuden, rikkomisen jälkeen kuluneen ajan, rikkomisen keston ja uusiutumisen, asianomaisen tavarantoimittajan tahallisuuden tai sen huolimattomuuden asteen sekä ne toimenpiteet, joihin tavarantoimittaja on ryhtynyt vastaavien rikkomisten välttämiseksi tulevaisuudessa. Sopimuksentekomenettelyistä sulkemisen kesto ei saa ylittää 10:tä vuotta. Ennen kuin EKP tekee päätöksen tavarantoimittajan sulkemisesta sopimuksentekomenettelyistä, se antaa toimittajalle tilaisuuden ilmaista näkemyksensä lukuun ottamatta niitä tapauksia, joissa poissulkemiseen oikeuttavat seikat on vahvistettu tuomiossa, joka on tullut lainvoimaiseksi. EKP ilmoittaa tavarantoimittajalle kirjallisesti päätöksestään ja sen tärkeimmistä perusteluista.”
                        
                     
         
               9.
            
            
               Korvataan 28 artiklan 2 kohta seuraavasti:
               ”2.   Ilmoitus tehdään vähintään 10 päivää ennen kuin EKP allekirjoittaa sopimuksen, jos ilmoitus lähetetään telekopiolaitteella tai elektronisesti, tai vähintään 15 päivää ennen kuin EKP allekirjoittaa sopimuksen, jos ilmoitus lähetetään muita viestintävälineitä käyttäen.”
            
         
               10.
            
            
               Muutetaan 29 artiklaa seuraavasti:
               
                           a)
                        
                        
                           Korvataan 3 kohta seuraavasti:
                           ”3.   EKP valitsee tarjousmenettelyyn kutsuttavat tavarantoimittajat joko tarjoajista, jotka on hyväksytty dynaamiseen hankintajärjestelmään, tai jos tällaista järjestelmää ei ole otettu käyttöön, sopivien tavarantoimittajien luettelosta, joka on laadittu kiinnostuksen ilmaisemispyynnön jälkeen, tai jos tällaista luetteloa ei ole laadittu, asianmukaisen markkinatutkimuksen perusteella. Viimeksi mainitussa tapauksessa sopivien tavarantoimittajien esikarsinta on yksinomaan EKP:n harkintavallassa.”
                        
                     
                           b)
                        
                        
                           Korvataan 5 kohta seuraavasti:
                           ”5.   Saatuja tarjouksia arvioidaan tarjouspyynnössä asetettuihin perusteisiin nähden. Kirjallisten tarjousten arvioimisen jälkeen EKP voi ryhtyä neuvotteluihin tarjoajien kanssa, jos tällainen mahdollisuus on mainittu tarjouspyynnössä. Neuvottelut voivat olla jatkoneuvotteluja tarjoajien paremmuusjärjestyksen perusteella tai samanaikaisia neuvotteluja useampien sellaisten tarjoajien kanssa, jotka täyttävät parhaiten sopimuksen tekemistä koskevat perusteet.”
                        
                     
         2 artikla
   Voimaantulo
   1.   Tämä päätös tulee voimaan 1 päivänä maaliskuuta 2009.
   2.   Sopimuksentekomenettelyt, jotka on aloitettu ennen tämän päätöksen voimaantuloa, saatetaan loppuun päätöksen EKP/2007/5 alkuperäisten määräysten mukaisesti. Tätä säännöstä sovellettaessa sopimuksentekomenettely katsotaan aloitetuksi sinä päivänä, jona hankintailmoitus lähetettiin Euroopan unionin viralliseen lehteen, tai niissä tapauksissa, joissa ei vaadita tällaista ilmoitusta, sinä päivänä, jona EKP pyysi yhtä tai useampaa tavarantoimittajaa jättämään tarjouksen.
   
      Tehty Frankfurt am Mainissa 27 päivänä tammikuuta 2009.
      
         
            EKP:n puheenjohtaja
         
         Jean-Claude TRICHET
         
      
   
   
      (1)  EUVL L 80, 18.3.2004, s. 33.
   
      (2)  EUVL L 134, 30.4.2004, s. 114.
   
      (3)  EUVL L 317, 5.12.2007, s. 34.
   
      (4)  EUVL L 184, 14.7.2007, s. 34.